**ФУНКЦИОНАЛДЫҚ САУАТТЫЛЫҚ- ӨМІР БОЙЫ БІЛІМ**

**АЛУЫНА ЫҚПАЛ ЕТЕТІН БАЗАЛЫҚ ФАКТОР**

**Тектаева Сауле Канбетовна**

**Теміртау қаласы «№15 мектеп-гимназиясы»**

**коммуналдық мемлекеттік мекемесі**

 Қазіргі кезең білім беру мазмұнына, оқушы мен педагог тұлғасына және қызметіне деген көзқарастардың түбегейлі өзгеріске бет бұрып отырған кезең. Бұл жөнінде Қазақстан Республикасының Елбасы Н.А. Назарбаев өз сөзінде: «Біз қазір «білім-ғылым-инновация» атты үштік үстемдік құратынпостиндустриялық әлемге қарай бағыт алып барамыз»,- деген еді.

 Қазақстанның әлемдік үрдістерге кіруі, дамыған елдердің стандарттарына деген ұмытылыс білім беру жүйесінің жаңа сапалық деңгейге өту қажеттілігін арттыруда.

 Қазақстан Республикасы білім беру қызметкерлерінің республикалық тамыз педагогикалық кеңесі жыл сайын өтуде.

 Тамыз кеңесі алдымыздағы жаңа оқу жылына жаңаша міндеттер мен тапсырмалар қойып отырады. Қазіргі заман талабына сай білім бере отырып, алған білімдерін өмірде қолдана алатын, сыни көз қарастары қалыптасқан,ақпараттық және компьютерлік сауатты, құзіретті тұлға тәрбиелеу.

 Қазіргі тез өзгермелі әлемде функционалдық сауаттылық адамдардын әлеуметтік, мәдени саяси және экономикалық қызметтерге белсенді қатысуына, сондай-ақ «өмір бойы білім алуына» ықпал ететін базалық факторлардың біріне айналуда.

 Функционалдық сауаттылық- білім берудің жеке тұлғаны қалыптастырудағы әлеуметтік бағдарлануы. Қазіргі тез өзгермелі әлемде функционалдық сауаттылық- оқушының әлеуметтік мәдени, саяси және экономикалық қызметтерге белсенді қатысуына, сондай- ақ өмір бойы білім алуына ықпал ететін базалық фактор.

 Функционалдық сауаттылықты дамытудың жалпы бағдары Қазақстан Республикасында білім беруді дамытудың 2011-2020 жылдарға арналған мемлекеттік бағдарламадан анық көрсетілген тұлғаның одан әрі дамуын қамтамассыз ететін және білім беруді іске асыру мүмкіндігіне, оның ішінде өзіндік білім алу жолымен жету.

1. АКТ құралдары мен өз қабілеттерін іске асыруда әр оқушыда шығармашылық әлеуметтік мәнді қызмет тәжірибесін қалыптастыру.
2. Оқушыларда гуманистикалық қарым-қатынастардағы қатынас пен өзара әрекет тәжірибесін жинақтау.

 Информатиканы оқытудың негізгі маңызы- оқушылардың шығармашылық, зерттеушілік қасиеттерін қалыптастыру және белсенді, әрі толыққанды өмірге, информациялық қоғам ортасындағы жұмысқа дайындау болғандықтан, өз тәжірибемде практикалық жұмыстарға көп көңіл бөлемін.

 Қазіргі заман талабына байланысты оқушының информатика пәнінен алған білімін іс жүзінде пайдалана алатындай дәрежеге жеткізудің маңызы зор. Сондықтан оқушыларға білім негізін меңгеруде, пәнге деген қызығушылығын арттыруда және шығармашылыққа іздену қалыптастыруда практикалық жұмыстың алатын орны ерекше.

 Қорыта айтқанда, функционалдық сауаттылықты жүзеге асырудың басты міндеті- оқушылардың теориялық білімдерін практикалық тұрғыда қолданумен қатар тәуелсіз елеміздің келешегіне үлкен жауапкершілікпен қарауға үлестерін қосу болып табылады.

 «Сабақ беру- үйреншікті жай шеберлік емес, ол –үнемі жаңадан жаңаны табатын өнер» деген, Жүсіпбек Аймауытов айтқандай ұстаздан жаңашылдықты қажет етеді.

**Әдебиеттер**

1. Оқушылардың функционалдық сауаттылығын дамыту жөніндегі 2012-2016 жылдарға арналған ұлттық іс-қимыл жоспары/ Қазақстан Республикасы Үкіметінің 2012 жылғы 25 маусымдағы №832 қаулысы/
2. «Әлеуметтік –экономикалық жаңғырту-Қазақстан дамуының басты бағыты» Елбасы Нұрсұлтан Әбішұлы Назарбаевтың 2012 жылғы 27 қаңтардағы Қазақстан халқына Жолдауы.
3. Н. Оразахынова , Г.К Кенжебаева- Оқушылардың функциональдық сауаттылығын қалыптастыру жолдары» ғылыми мақаласы 2012.